বাংলাদেশ মাদ্রাসা শিক্ষা বোর্ড

বাংলাদেশ মাদ্রাসা শিক্ষা বোর্ড বাংলাদেশের মাদ্রাসা শিক্ষা পরিচালনার জন্য গঠিত বোর্ড। এটি ১৯৭৮ সালের মাদ্রাসা শিক্ষা অধ্যাদেশবলে স্থাপিত হয়। বাংলাদেশে মাদ্রাসা শিক্ষার আধুনিকীকরণ ও মানোন্নয়নের লক্ষ্যে এর কার্যক্রম পরিচালিত হয়। বাংলাদেশ সরকারের শিক্ষা মন্ত্রণালয়ের মাদ্রাসা শিক্ষা অধিদপ্তর দেশের সকল মাদ্রাসা পরিচালনা করে। গভর্নিং বডি এবং একজন অধ্যক্ষের প্রত্যক্ষ তত্ত্বাবধানে ও উপাধ্যক্ষের সহযোগিতায় যাবতীয় একাডেমিক, প্রশাসনিক ও উন্নয়নমূলক কর্মকাণ্ড পরিচালিত হয়। ১৭৮০ সালে কলকাতা আলিয়া মাদ্রাসা প্রতিষ্ঠার মাধ্যমে ভারত উপমহাদেশে আনুষ্ঠানিকভাবে আলিয়া ধারার মাদ্রাসা শিক্ষাব্যবস্থার শুভ সূচনা হয়। পর্যায়ক্রমে অবিভক্ত বাংলা, বিহার, আসাম ও ত্রিপুরাসহ বিভিন্ন অঞ্চলে মাদ্রাসা শিক্ষা সম্প্রসারিত হতে থাকে। ১৯৭১ সালে স্বাধীন ও সার্বভৌম বাংলাদেশের অভ্যূদয়ের পর জাতির পিতা বঙ্গবন্ধু শেখ মুজিবুর রহমান-এর প্রত্যক্ষ নির্দেশনায় মাদ্রাসা শিক্ষাকে যুগোপযোগী ও কর্মমুখী করার উদ্যোগ গৃহীত হয়। এরই ধারাবাহিকতায় বাংলাদেশ মাদ্রাসা শিক্ষা বোর্ড গঠিত হয় এবং ঢাকাস্থ সরকারি মাদ্রাসা-ই-আলিয়া ক্যাম্পাসে এর কার্যক্রম শুরু হয়। ১৯৭৮ সালে মাদ্রাসা শিক্ষা অর্ডিনেন্স জারির মাধ্যমে বাংলাদেশ মাদ্রাসা শিক্ষা বোর্ড পুনর্গঠন করা হয়। ফলশ্রুতিতে ১৯৭৯ সালের জুন মাসে বাংলাদেশ মাদ্রাসা শিক্ষা বোর্ড একটি স্বায়ত্বশাসিত প্রতিষ্ঠানে রূপ পরিগ্রহ করে। এরপর হতে এ পর্যন্ত বাংলাদেশ মাদ্রাসা শিক্ষা বোর্ড তার কার্যক্রম সাফল্যের সাথে পরিচালনা করে আসছে। ২০০৬ সালের পূর্বে মাদ্রাসা শিক্ষা বোর্ড ফাজিল ও কামিল মাদ্রাসাসমূহ নিয়ন্ত্রণ করত। ২০০৬ সাল থেকে ইসলামী বিশ্ববিদ্যালয়, কুষ্টিয়া এবং ২০১৬ সাল থেকে ইসলামি আরবি বিশ্ববিদ্যালয়, ঢাকা নিয়ন্ত্রণ করে আসছে। বাংলাদেশ মাদ্রাসা শিক্ষা অর্ডিন্যান্স, শিক্ষা মন্ত্রণালয়ের শিক্ষা প্রতিষ্ঠান স্থাপন সংক্রান্ত নীতিমালা ও ম্যানেজিং কমিটি গঠন সংক্রান্ত প্রবিধানমালা অনুসরণ পূর্বক: দেশের আলিয়া পদ্ধতির ইবতেদায়ি, দাখিল ও আলিম স্তরে পাঠদানের অনুমতি ও একাডেমিক স্বীকৃতি প্রদান। স্বীকৃতির মেয়াদ বৃদ্ধি নবায়ন এবং বিভাগ-বিষয় খোলা; কমিটি সংক্রান্ত জটিলতা নিরসন করা; সিলেবাস ও কারিকুলাম প্রণয়ন করা ; নাম ও বয়স সংশোধন করা। আপিল এন্ড আরবিট্রেশন; মন্ত্রণালয়ের নির্দেশ বাস্তবায়ন; বাজেট প্রস্তুত ও বাস্তবায়ন; ইবতেদায়ি, জেডেসি, দাখিল ও আলিম স্তরের রেজিস্ট্রেশন, ফরম ফিলাপ, পরীক্ষা গ্রহণ ও রেজাল্ট প্রদান; ইত্যাদি। দাখিল ৬ষ্ঠ-৮ম দাখিল জেনারেল দাখিল মুজাব্বিদ দাখিল বিজ্ঞান দাখিল হিফজুল দাখিল হিফজুল কুরআন দাখিল বিজনেস স্টাডিজ আলিম জেনারেল আলিম মুজাব্বিদ আলিম বিজ্ঞান আলিম বিজনেস স্টাডিজ একজন চেয়ারম্যানের অধীন রয়েছে রেজিস্টার, পরীক্ষা নিয়ন্ত্রক, মাদরাসা পরিদর্শক ও প্রকাশনা নিয়ন্ত্রক। তাদের অধীন আরও রয়েছে উপ রেজিস্টার(প্রশাসন), উপ রেজিস্টার (কমন), উপ পরীক্ষা নিয়ন্ত্রক(গোপনীয়),উপ মাদ্রাসা পরিদর্শক ইত্যাদি। বাংলাদেশ মাদ্রাসা শিক্ষা বোর্ড আইন বাংলাদেশ মাদ্রাসা শিক্ষা বোর্ড ১৯৭০ বাংলাদেশ মাদ্রাসা শিক্ষা বোর্ড অর্ডিন্যান্স ১৯৭৮ বাংলাদেশ মাদ্রাসা শিক্ষা বোর্ড অর্ডিন্যান্স ১৯৭৯ বাংলাদেশ মাদ্রাসা শিক্ষা বোর্ড ১৯৮৪ বাংলাদেশ মাদ্রাসা শিক্ষা বোর্ড প্রবিধানমালা ২০০৬ বাংলাদেশ মাদ্রাসা শিক্ষা বোর্ড প্রবিধানমালা ২০০৯ বেসরকারি শিক্ষাপ্রতিষ্ঠান এর শিক্ষক ও কর্মচারীদের বেতন-ভাতাদির সরকারি অংশ প্রদান ও জনবল কাঠামো সম্পর্কিত নির্দেশনা ২০১৩ স্বতন্ত্র ইবতেদায়ি মাদ্রাসা স্থাপন, স্বীকৃতি, পরিচালনা, জনবল কাঠামো এবং বেতন-ভাতাদি / অনুদান সংক্রান্ত নীতিমালা ২০১৮ বাংলাদেশের শিক্ষা বোর্ড তালিকা বাংলাদেশের শিক্ষাব্যবস্থা "মাদরাসা বোর্ডের নতুন চেয়ারম্যান মুহাম্মদ শাহ আলমগীর"। rtvonline.com। সংগ্রহের তারিখ ৩ এপ্রিল ২০২৪।  http://bmeb.portal.gov.bd/site/page/9a2c4694-0117-48af-a48b-816a11cce602 file:///C:/Users/Personal/Desktop/Activities%20of%20Board.pdf file:///C:/Users/Personal/Desktop/Organogram.pdf http://bmeb.portal.gov.bd/site/page/d3db9e94-b72c-4f25-9bb2-6cf183057164/বাংলাদেশ-মাদ্রাসা-শিক্ষা-বোর্ড-আইন দাপ্তরিক ওয়েবসাইট শিক্ষা মন্ত্রণালয়